aktindsigt i domme og kendelser
Enhver kan som udgangspunkt få aktindsigt i domme og kendelser. Aktindsigt betyder bl.a., at man i både straffesager og civile sager har mulighed for at gennemse en doms konklusion, hvis man anmoder om det. Det skal man gøre ved at henvende sig til retten inden en uge, efter at dommen er afsagt.
Derudover kan man få udleveret kopi af domme, kendelser og beslutninger om sagsomkostninger i civile sager. Parterne i en sag kan normalt få udskrifter af dombog, retsbog og af de bilag, der er fremlagt i sagen.